b'\n_START_ARTICLE_\nLawrence Sperry\n_START_PARAGRAPH_\nLorensas Speris (Lawrence Sperry; 1892 m. gruod\xc5\xbeio 22 d. \xe2\x80\x93 m. apie 1923 m. gruod\xc5\xbeio 23) \xe2\x80\x93 vienas pirm\xc5\xb3j\xc5\xb3 aviatori\xc5\xb3, aviacin\xc4\x97s technikos k\xc5\xabr\xc4\x97j\xc5\xb3. \xc5\xbdinomas kaip autopiloto i\xc5\xa1rad\xc4\x97jas.\n_START_SECTION_\nBiografija\n_START_PARAGRAPH_\nL. Speris gim\xc4\x97 \xc4\x8cikagoje (Ilinojus, JAV). Jis buvo tre\xc4\x8diasis Elmer Ambrose Sperry s\xc5\xabnus. Anksti susidom\xc4\x97jo aviacija. B\xc5\xabdamas 17 m. jau skraid\xc4\x97 savo konstrukcijos sklandytuvu. Po 4 met\xc5\xb3 jis prad\xc4\x97jo skraidyti l\xc4\x97ktuvais._NEWLINE_L. Speris netur\xc4\x97jo formalaus in\xc5\xbeinieriaus i\xc5\xa1silavinimo, bet suk\xc5\xabr\xc4\x97 nema\xc5\xbeai aviacijai skirt\xc5\xb3 i\xc5\xa1radim\xc5\xb3. Speris pasaulyje pagars\xc4\x97jo 1914 m., kai Pranc\xc5\xabzijoje vie\xc5\xa1ai pademonstravo kaip veikia jo i\xc5\xa1rastas autopilotas. Jis suk\xc5\xabr\xc4\x97 pirm\xc4\x85sias aviacines giroskopinio stabilizavimo sistemas, kurios \xc5\xa1iais laikais pla\xc4\x8diai naudojamos automatiniams skryd\xc5\xbeiams u\xc5\xbetikrinti. L. Speris gars\xc4\x97jo tuo, kad jis bandydamas savo i\xc5\xa1radimus paprastai ir pats pilotuodavo l\xc4\x97ktuvus._NEWLINE_Manoma, kad L. Speris \xc5\xbeuvo 1923 m. gruod\xc5\xbeio 23 d. Jis tada nepaisydamas r\xc5\xabko pakilo Anglijoje ir i\xc5\xa1skrido \xc4\xaf Pranc\xc5\xabzij\xc4\x85, kurios nepriskrido. 1924 m. sausio 11 d. jo k\xc5\xabn\xc4\x85 rado Laman\xc5\xa1o s\xc4\x85siauryje.\n_START_SECTION_\nMile high klubas\n_START_PARAGRAPH_\nL. Speris laikomas vadinamojo Mylios auk\xc5\xa1\xc4\x8dio klubo (Mile High Club) \xc4\xafk\xc5\xabr\xc4\x97ju. Skelbiama, kad jis 1916 m. lapkrit\xc4\xaf, su moterimi skrisdamas skraidan\xc4\x8dia valtimi Curtiss vir\xc5\xa1 Niujorko, u\xc5\xbesiimin\xc4\x97jo seksu. T\xc4\x85 syk\xc4\xaf jo pilotuojamas l\xc4\x97ktuvas r\xc4\x97\xc5\xbe\xc4\x97si \xc4\xaf vanden\xc4\xaf, bet niekas ne\xc5\xbeuvo._NEWLINE__NEWLINE_Sperio priskyrimas \xc5\xa1iam virtualiam klubui yra paremtas dviem faktais \xe2\x80\x93 jis yra pirmas \xc5\xbemogus, parei\xc5\xa1k\xc4\x99s, kad u\xc5\xbesiimin\xc4\x97jo seksu ore, ir jis yra autopiloto i\xc5\xa1rad\xc4\x97jas. Prie\xc5\xa1 \xc4\xafsir\xc4\x97\xc5\xbedamas vandenin L. Speris skrido ~160 m auk\xc5\xa1tyje, o ir s\xc4\x85vokos Mile High Club tuo metu nebuvo.'